MUNICIPIUL CRAIOVA

CONSILIUL LOCAL AL MUNICIPIULUI CRAIOVA
                                         HOTĂRÂREA NR. 434
      Consiliul Local al Municipiului Craiova, întrunit în şedinţa ordinară din data de  30.09.2009;

      Având în vedere raportul nr.112934/2009 întocmit de Direcţia Patrimoniu prin care se propune achiziţionarea unei construcţii, cu destinaţia de spaţiu comercial, situat în municipiul Craiova, Parc „Nicolae Romanescu” şi rapoartele comisiilor de specialitate ale Consiliului Local al Municipiului Craiova nr.323, 324, 327, 328, 329/2009;  
      În conformitate cu prevederile Legii nr.7/1996 a cadastrului şi a publicităţii imobiliare, republicată;

      În temeiul art.36 alin.2 lit.b şi c, art.45 alin.3, art.123 alin.1 şi art.61 alin.2 din Legea nr.215/2001, republicată, privind administraţia publică locală;

hotărĂŞte:
Art.1. Se aprobă achiziţionarea (cumpărarea) construcţiei cu destinaţia de spaţiu comercial Restaurant „Castelul Fermecat” în suprafaţă construită de 108,38 mp şi suprafaţă desfăşurată de 324,35 mp, situată în municipiul Craiova, Parcul „Nicolae Romanescu”, identificată conform anexei care face parte integrantă din prezenta hotărâre.
Art.2. Preţul de pornire al negocierii preţului de achiziţie se stabileşte pe baza raportului de evaluare  care va fi supus aprobării Consiliului Local al Municipiului Craiova.
Art.3. Se împuterniceşte Primarul Municipiului Craiova să desemneze Comisia de negociere a preţului de achiziţie a terenului şi să reprezinte municipiul Craiova în faţa notarului public, în vederea autentificării şi îndeplinirii condiţiilor de publicitate imobiliară prevăzute de lege.

Art.4. Primarul Municipiului Craiova, prin aparatul de specialitate: Serviciul Administraţie Publică Locală, Direcţia Patrimoniu, Direcţia Economico – Financiară şi Direcţia Juridică, Asistenţă de Specialitate şi Contencios Administrativ  vor  aduce la îndeplinire prevederile prezentei   hotărâri.

